Source: http://docplayer.fi/3847238-Kainuun-biomassaterminaaliverkostohankkeen-toteutettavuusselvitys.html
Timestamp: 2017-08-20 08:43:50+00:00
Document Index: 274231

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Kainuun biomassaterminaaliverkostohankkeen toteutettavuusselvitys - PDF
Kainuun biomassaterminaaliverkostohankkeen toteutettavuusselvitys
Download "Kainuun biomassaterminaaliverkostohankkeen toteutettavuusselvitys"
1 Kainuun biomassaterminaaliverkostohankkeen toteutettavuusselvitys Kainuun Etu Oy
2 Vastuuvapauslauseke Pöyry Management Consulting Oy pidättää kaikki oikeudet tähän raporttiin. Tämä raportti on laadittu Kainuun Etu Oy:n käyttöön kirjatun hankintasopimuksen nojalla ( Sopimus ). Tämän raportin käyttö muiden kuin Kainuun Etu Oy toimesta ja muuhun kuin Kainuun Etu Oy:n ja Pöyry Management Consulting Oy:n välisessä sopimuksessa tarkoitettuun tarkoitukseen on kielletty ilman Pöyry Management Consulting Oy:n ennalta kirjallisesti antamaa suostumusta. Raportti on laadittu noudattaen Pöyry Management Consulting Oy:n ja Kainuun Etu Oy:n välisen Sopimuksen ehtoja. Pöyry Management Consulting Oy:n tähän raporttiin liittyvä tai siihen perustuva vastuu määräytyy yksinomaan kyseisten sopimusehtojen mukaisesti. Raportin sisältämät tulkinnat ja johtopäätökset perustuvat osittain Pöyry Management Consulting Oy:n kolmansilta osapuolilta tai ulkopuolisista lähteistä saamiin tietoihin. Pöyry Management Consulting Oy ei ole tarkistanut minkään kolmansilta osapuolilta tai ulkopuolisista lähteistä saadun ja raportin laatimiseen käytetyn tiedon oikeellisuutta tai täydellisyyttä, koska se ei ole kuulunut Pöyry Management Consulting Oy:n toimeksiannon laajuuteen. Pöyry Management Consulting Oy ei anna raportin perusteella tai siihen liittyen mitään vakuutusta (nimenomaista tai konkludenttista) eikä vastaa sen mahdollisesti sisältämien kustannusarvioiden tai muiden arvioiden oikeellisuudesta. Pöyry Management Consulting Oy ei vastaa kolmannelle osapuolelle tämän raportin käyttämisen tai siihen luottamisen perusteella aiheutuneesta haitasta taikka mistään välittömästä tai välillisestä vahingosta. Copyright Pöyry 2
3 Johdanto Vantaa Tammikuu 24, 2010 Kainuun biomassaterminaaliverkostohankkeen toteutettavuus selvitys Yksi Kainuun Etu Oy:n keskeisistä tavoitteista on edistää Kainuun puuvarojen mahdollisimman tehokasta hyödyntämistä mm. mekaanista puunjalostusta kehittämällä. Yksi suurimmista haasteista tavoitteen saavuttamisessa on toimintaketjun parempi hallinta ja tehokkuus metsästä asiakastuotteiksi minkä haasteen ympärille on käynnistetty Kainuun terminaaliverkostohanke. Verkostonhanke pyrkii optimoimaan kuidun/biomassan kulun metsästä jalostusyksiköille tai jatkokuljetukseen ja siten mahdollistamaan puuaineksen korjuu- ja toimitusmäärien kasvattamisen Kainuun alueeseen kohdistuvasta puunjalostusteollisuuden rakennemuutoksesta huolimatta. Tähän liittyen Kainuun Etu Oy on antanut Pöyry Management Consulting Oy:lle (yhtiön nimi vaihtunut , aiemmin Pöyry Forest Industry Consulting Oy) toimeksiannon aiheesta Kainuun biomassaterminaaliverkostohankkeen toteutettavuusselvitys. Selvitystyön kulku ja tulokset on kuvattu tässä dokumentissa. Pöyry Management Consulting Oy Petteri Pihlajamäki Tuomas Salo 3
4 Tiivistelmä (1/3) Kysyntä terminaaliverkoston palveluille Kainuun alueella on tavoitteena nostaa aines- ja energiapuun korjuumääriä tulevaisuudessa. Samalla kuitenkin kuitupuun kysyntä on alueella laskenut eikä sen oleteta merkittävästi kasvavan tulevaisuudessa. Mikäli korjuutavoitteisiin päästään ja jos Kainuun kysyntä kehittyy oletusten mukaisesti, alueen nettovienti tulee kasvamaan. Tämä tarkoittaa käytännössä rautatiekuljetusten lisääntymistä ja luo tarpeen nykyistä tehokkaammalle rautatieterminaaliverkostolle ja -palveluille. Terminaaliverkoston tuomat edut Toimijoille terminaaliverkoston ja sen palveluiden keskeisimmät hyödyt ovat ainespuun osalta kustannustehokkaampi siirtyminen rautatiekuljetukseen ja energiapuun osalta mahdollisuus hyödyntää kustannustehokkaita terminaalihaketus/-murskaus palveluita nykyistä laajemmassa mittakaavassa. Lisäksi terminaaleilla on rooli korjuun ja kysynnän kausivaihtelun tasaamisessa. Maakunnan näkökannalta kokonaistaloudellisesti tehokkaampi kuljetusketju parantaa Kainuun kilpailukykyä Suomen puukuljetuksissa. Verkosto tarjoaa myös edellytyksiä uuden liiketoiminnan kehittymiselle Kainuussa. Rautatiekuljetusten kokonaistaloudellisen tehokkuuden kannalta verkoston edut liittyvät lähinnä ainespuukuljetusten keskittämiseen palveluterminaaleihin. Erityisesti Kontiomäen osalta tämä vähentää edestakaista liikennettä kuormauspaikoille ja vapauttaa siten vaunukapasiteettia. Pienille toimijoille laajassa mittakaavassa toimiva verkosto lisäpalveluineen mahdollistaa nykyistä laajemman ja kustannustehokkaamman toiminnan erityisesti energiapuun osalta. 4
5 Tiivistelmä (2/3) Verkoston kuvaus Terminaaliverkoston läpi kulkisi tulevaisuudessa noin 1,7 miljoonaa kiintokuutiota joista 1,2 miljoonaa olisi ainespuuta ja 0,5 miljoonaa energiapuuta. Tällaisen verkoston kehittämisen kokonaisinvestoinnit olisivat noin 15 miljoonaa euroa ja operatiiviset vuosikustannukset yli 2 miljoona euroa. Täysimittainen terminaaliverkosto koostuisi 12 terminaalista, joista kaksi on palveluterminaaleja, 5 muita rautatieterminaaleja ja 5 muita kuin rautatieterminaaleja. Verkoston vaikutusalue kattaisi koko Kainuun. Ainespuu ohjattaisiin ensisijaisesti palveluterminaaleihin kun taas irtomuotoisia energiajakeita käsiteltäisiin koko verkoston laajuudessa. Terminaaliverkostossa tarjottavat palvelut jakautuvat kolmeen pääryhmään, 1) terminaalipalvelut, 2) energiapuun haketus- ja murskauspalvelut sekä 3) koordinointi ja mm. IT palvelut joiden avulla toimijat voivat esimerkiksi seurata omia puuvirtojaan. Palveluista kaksi ensimmäistä suositellaan ostettavan ulkopuolisilta operaattoreilta mutta viimeinen joudutaan toteuttamaan sisäisesti. Käytännössä tämä olisi helpoiten toteutettavissa perustettavan verkostoyhtiön kautta. Verkoston kehittäminen vaiheittain Huomioiden koko Kainuun kattavan verkoston kehittämiseen liittyvät huomattavat investoinnit ja toisaalta sen palveluiden kysyntään liittyvät epävarmuustekijät, on suositeltavaa, että verkostoa lähdetään kehittämään vaiheittain vastaten kysynnän kasvuun ja toisaalta ottaen huomioon aiempien vaiheiden kokemukset. Terminaaliverkoston operatiivisen toiminnan ensimmäisen vaiheen käynnistämisessä tärkein yksittäinen toimenpide on Kontiomäen terminaalin laajennus ja palveluiden monipuolistaminen. Energiapuun murskauspalvelut voidaan myös käynnistää kohtalaisen nopealla aikataululla, aluksi pienimuotoisena ostamalla palvelu ulkopuolisilta operaattoreilta ja seuraavassa vaiheessa laajentamalla toimintaa kysynnän kasvaessa. Tarvetta ja mahdollisuuksia terminaaliverkoston toisen vaiheen toteutukselle (Pohjois-Kainuun palveluterminaali, murskauspalveluiden laajentaminen) arvioidaan ensimmäisessä vaiheessa saavutettujen tulosten pohjalta. Varsinaisen verkostotoiminnan eli verkoston koordinoinnin ja tarjottavien tietojärjestelmäpalveluiden osalta tulisi lähteä liikkeelle liiketoimintasuunnitelman laatimisesta ja neuvotteluista potentiaalisten rahoittajien kanssa. Verkostoyhtiön liiketoiminnalle syntyy pohja jos verkoston operatiiviset palvelut lähtevät odotetusti liikkeelle. 5
6 Tiivistelmä (3/3) Terminaaliverkoston taloudelliset vaikutukset Oletettujen korjuumäärien toteutuessa terminaaliverkoston taloudelliset vaikutukset ovat selvästi positiiviset sekä aines- että energiapuun osalta. Taloudelliset hyödyt syntyvät erityisesti mahdollisuudesta rautateiden hyödyntämiseen suuremmalle kokonaisvolyymille sekä kustannustehokkaammasta puun käsittelystä. Terminaaliverkoston luoma vuosittainen kustannushyöty ensimmäisessä vaiheessa on noin 1.1 milj. euroa ja toisessa vaiheessa noin 2.9 milj. euroa sisältäen koneiden ja laitteiden pääomakustannukset. Ensimmäisen vaiheen infrastruktuuri-investointien laskennallinen takaisinmaksuaika on 5-6 vuotta ja toisen vaiheen 4 vuotta. Huomioitavaa on, että toisen vaiheen korkeisiin taloudellisiin hyötyihin liittyy myös ensimmäistä vaihetta huomattavasti enemmän epävarmuustekijöitä. Terminaaliverkoston toteutettavuus Selvityksen johtopäätös on, että verkosto on sopivassa mittakaavassa toteutettavissa ja sen palveluille löytyy kysyntä ja liiketaloudelliset edellytykset. Merkittävien, erityisesti raaka-aineiden kysynnän ja hintojen kehitykseen liittyvien epävarmuustekijöiden johdosta optimaalisen terminaaliverkoston laajuus on vaikeasti mitattavissa, minkä johdosta verkoston kehittäminen suositellaan toteutettaviksi asteittain kysyntää vastaten. Ainespuun osalta Kontiomäen terminaalin laajennukselle on alustavasti todettu tarve ja sen tarkempi tekninen ja operatiivinen tarkastelu on meneillään. Tulevaisuuden mahdollinen tarve toiselle palveluterminaalille täsmentyy, kun Kontiomäen laajennus on toiminnassa ja sen vaikutukset tunnetaan. Myös energiapuun osalta voidaan todeta, että palvelut ovat teknisesti toteuttavissa ja laskelmat osoittavat ne liiketaloudellisesti perustelluiksi. Erityisesti kantojen osalta kustannustehokkaalle murskauspalvelulle on tunnistettu selkeä tarve. 6
7 Sisältö Johdanto Tiivistelmä ja johtopäätökset Työn tavoitteet, rakenne ja lähestymistapa Positio 1 Tekniset ratkaisut Verkostoanalyysin komponentit Terminaaliverkosto Operaatiokuvaus Positio 2 - Liiketoimintamallit Terminaalien toimintamalli Sidosryhmät ja roolit verkostossa Liiketoimintamallit Positio 3 - Taloussuunnitelmat Kustannuslaskelmat Toiminnan syklisyys ja sen vaikutus liiketoimintaan Verkoston taloudelliset vaikutukset Positio 4 - Investointisuunnitelmat Investointilaskelmat Rahoituskanavat Jatkotoimenpiteet Liite 1: Haastattelu- ja lähdeluettelo Sivu
8 1. Työn tavoitteet, rakenne ja lähestymistapa
9 Tausta ja tavoitteet Taustaa Tämän raportin keskeisenä tavoitteena on antaa realistinen kuva Kainuun biomassaterminaaliverkoston toteutettavuudesta ja siihen liittyvistä investoinneista ja kustannuksista. Verkostolle asetettujen tavoitteiden mukaisesti palvelut on suunnattu sekä aines- että energiapuuta. On kuitenkin huomattavaa, että näiden kahden raaka-ainejakeen tarpeet eroavat huomattavasti toisistaan sekä terminaalin toimintojen että volyymien osalta. Ainespuun osalta lähtökohdat ovat suoraviivaisia; terminaalien käytännössä ainoa merkittävä rooli on puun lastaaminen rautatiekuljetuksiin miltä osin verkoston voidaan ajatella jo nykyiselläänkin olevan osittain käytössä. Keskeisenä kehityskohtana on siten terminaalien roolien kirkastaminen ja tarjottavien palveluiden lisääminen siltä osin kun se nähdään taloudellisesti kannattavaksi. Energiapuun osalta tilanne on huomattavasti monimutkaisempi ja sisältää paljon epävarmuustekijöitä erityisesti kysynnän kasvuun liittyen. Keskeisenä tekijänä nähdäänkin toiminnan asteittainen ja joustava kasvattaminen kysyntää vastaavaksi. Energiapuun osalta verkoston kehityksen lähtökohdat ovat paitsi kuljetustehokkuuden kasvattamisessa myös tehokkaan terminaalihaketuksen/-murskauksen tarjoamisessa mahdollisimman suurelle korjuualueelle. Työn tavoite Työn tavoitteena on laatia selvitys biomassaterminaaliverkoston toteutettavuudesta ja siihen liittyvistä investoinneista ja kustannuksista. Tavoite koostuu selvityksen rakenteen mukaisesti neljästä komponentista: 1. Verkoston teknisen toteuttavuuden selvittäminen sisältäen mm. metsävara- ja käyttöpaikka-analyysit, eri raaka-ainejakeiden kuljetusketjujen kustannusmallit sekä verkoston vaikutusalueen mallinnuksen. 2. Vaihtoehtoisten liiketoimintamallien ja keskeisten sidosryhmien kuvaukset sekä terminaalien toimintamallit. 3. Taloudelliset laskelmat sisältäen verkoston eri toimintojen kustannusmallit ja toiminnan kausiluonteisuuden vaikutukset liiketoimintaan. 4. Investointilaskelmat ja potentiaalisten rahoittajien kartoitus. 9
10 Työn rakenne Tarjouspyynnön mukaisesti työ rakentuu 4 positiosta joiden tuloksia on esitetty verkostohankkeen ohjausryhmälle vaiheittain syksyn 2009 aikana. Positio 1: Tekniset ratkaisut Positio 2: Liiketoimintamallit Positio 3: Taloussuunnitelmat Positio 4: Investointisuunnitelmat Terminaaliverkoston kuvaus ja terminaalien sijainnin selvitys Layout-ratkaisut, sisäinen logistiikka, teknologia, toimintamallit Mahdollisuudet biomassan jalostusasteen ja laadun nostoon Tietojärjestämätarpeiden määrittäminen Yhteistyökumppanit ja niiden roolit terminaaliverkostossa Terminaalin toimintamalli eri raaka-aineille Toiminnan organisointi, liiketoiminta Kannattavuuslaskelmat ja liiketoiminnan tulos Kassabudjetit ja taselaskelmat Rahoituskanavat Rahoituslaskelmat 10
11 Selvityksen perusolettamukset ja rajaukset Tarkasteltavat Biojakeet Tarkastelu käsittää käytännössä kaikki puupohjaiset biojakeet: Ainespuu: tukki ja kuitupuu Energiapuu: hakkuutähteet, kannot ja pienpuu Lappi Pohjois-Pohjanmaa VENÄJÄ Maantieteellinen rajaus Raaka-aineen hankinta: Kainuu ja lähialueet Käyttöpaikat: Kainuu sekä merkittävimmät käyttöpaikat Kainuun ulkopuolella. Vaala Hyrynsalmi Kostamus Ristijärvi Operatiivinen rajaus / toimintaympäristö Auto- ja rautatiekuljetukset Kemera- tai vastaavan tuen nuorten metsien hoitoon oletetaan jatkuvan* Merkittävää uutta kuitupuuta käyttävää teollisuutta ei oleteta alueelle syntyvän Rautatiekuljetusten rooli Suomen ja erityisesti Kainuun/ Pohjois-Suomen puuvirroissa oletetaan kasvavan Pohjois-Savo Sotkamo Pohjois- Karjala * Nykytilanteessa Kemara-tuella on huomattava vaikutus pienpuun korjuumääriin. 11
12 2. Positio 1 Tekniset ratkaisut
13 Johdanto: Positio 1 Tekniset ratkaisut Positio 1 käsittää varsinaisen verkostoanalyysin jonka pohjalta on arvioitu terminaaliverkostoon kohdistuvaa kysyntää ja toisaalta sen edellytyksiä tarjota palveluita toimijoille molempia osapuolia hyödyttävällä tavalla. Kainuun metsävarojen ja arvioitujen/tavoiteltujen korjuumäärien ja toisaalta käyttöpaikkojen pohjalta on arvioitu aines- ja energiapuuvirtoja Kainuussa ja Kainuusta nyt ja lähitulevaisuudessa. Edelleen huomioiden käytettävissä oleva kuljetusinfrastruktuuri ja toisaalta eri puujakeiden mallinnetut korjuu- ja kuljetusketjut, on luotu arvio terminaaliverkoston mahdollisesta käyttöpotentiaalista. Käytännössä erityisesti energiapuun mahdollista laajamittaisempaa vientiä Kainuun ulkopuolelle on erittäin vaikea ennustaa ja keskeistä onkin verkoston rakentaminen asteittain kysynnän kehittyessä. Varsinaisessa terminaaliverkosto-osiossa on esitetty terminaaliverkoston nykytila ja toisaalta näkemys siitä miten sitä tulisi kehittää olettaen, että kysyntä ja kuljetusvirrat kehittyvät arvioiden suuntaisesti. Verkoston vaikutusalue sen eri kehitysvaiheissa on mallinnettu kuljetuskustannusmallia hyväksikäyttäen. Terminaalikuvaus-osiossa kuvataan keskeisimpiä terminaalityyppejä, niiden toimintaperiaatteita ja toimintoja eri raaka-ainejakeille. Jalostusasteen ja laadun nosto-osiossa tarkastellaan erilaisia energiapuun laadun ja jalostusasteen nostoon liittyviä vaihtoehtoja ja niiden soveltuvuutta Kainuun tarpeisiin. Viimeisessä osiossa kuvataan lyhyesti minkälaisia tietojärjestelmätarpeita terminaaliverkostoon liittyy. Verkostoanalyysin komponentit Metsävarat Käyttöpaikkaanalyysi Infrastruktuuri Terminaali rooli jalostusketjussa Verkoston muodostaminen Terminaaliverkosto Toiminnan kuvaus Terminaalikuvaus Jalostusasteen ja ja laadun nosto Tietojärjestelmätarp eiden yleiskuvaus 13
14 2.1. Verkostoanalyysin komponentit Metsävarat
15 Kainuun metsävarat - puulajisuhteet Mänty on selvästi vallitseva puulaji Kainuussa. Männyn osuus on keskimäärin 61% puuston kokonaistilavuudesta. Männyn osuus on alin Ristijärvellä (50%) ja korkein Vaalassa 76%). Kuusta on keskimäärin 23 % (Vaala 5% - Ristijärvi 30%), koivua 14 % ja muuta lehtipuuta 2 %. Kainuu Koivu 14 % Muu 2 % Kuusi 23 % Mänty 61 % Puuston kokonaistilavuus 138 milj. k-m 3 * Metsäpinta-ala 1.7 milj. ha *k-m 3 = kiintokuutio Lähde: Metla 15
16 Kainuun metsävarat kehitysluokkajakauma VMI 9:n mukaan nuorten kasvatusmetsien osuus Kainuun metsäpinta-alasta on 46 % ja varttuneiden taimikoiden osuus on 19%. Uudistuskypsiä metsiä on 14 % metsäpinta-alasta. Harvennuksista saatavan puun osuus hakkuukertymästä tulee olemaan suuri myös tulevaisuudessa, ja hakkuumäärien kasvupotentiaali koostuu lähes yksinomaan kuitupuusta. Myös pienpuun korjuupotentiaali on huomattava. Kainuu Uudistukypsä metsä 14 % Aukea uudistusala 1 % Pieni taimikko 6 % Varttunut taimikko 19 % Varttunut kasvatusmetsä 14 % Nuori kasvatusmetsä 46 % Lähde: Metla 16
17 Teollisen puun ja energiapuun hakkuut ja potentiaali Kainuussa Teollisen puun hakkuupotentiaalin hyödyntämisaste Kainuussa v oli lähes 82%. Energiapuu korjuumäärä on ollut kasvussa, mutta mahdollisuuksia huomattavaan korjuumäärien nostoon on edelleen olemassa k-m 3 Teollinen puu Energiapuu koivu kuusi mänty pienpuu kannot hakkuu tähde 0 Suurin kestävä hakkuukertymä Hakkuut 2008 Teoreettinen potentiaali Käytännön potentiaali Korjuu Lähde: Metla, Kainuun Metsäkeskus ja Pöyry
18 Hakkuupotentiaalin kehitys Kainuussa Metlan simulointiin perustuvan ennusteen mukaan suurin kestävä hakkuukertymä Kainuussa kasvaa runsaat miljoona kuutiometriä seuraavalle kymmenvuotiskaudelle ( ) mentäessä harvennusmetsien järeytymisen myötä. Kasvu koostuu lähes yksinomaan kuitupuusta k-m Lähde: Metla Muu k Kok Kuk Mäk Muu t Kot Kut Mät 18
19 Hakkuiden kehitys Kainuussa Teollisen puun hakkuumäärät ovat 2000-luvulla nousseet 3 miljoonan kuutiometrin yläpuolelle. Metsähakkeen korjuumäärä on noussut vuodesta 2005 alkaen ja on nyt noin k-m 3 /v. Kainuun teollisen puun hakkuumäärät ovat nousseet hitaasti 2000-luvun ajan lukuun ottamatta vuoden 2007 korkeasuhdannetta jolloin koettiin lyhytaikainen kysyntähuippu. Harvennushakkuiden pinta-ala on kaksinkertaistunut 2000-luvun aikana. Teollisen puun hakkuumäärien oletetaan pysyvän lähivuosina vuoden 2008 tasolla tai nousevan hieman. Metsähakkeen korjuumäärä nousi k-m 3 tuntumaan vuonna 2005 kantojen noston yleistyessä. Vuonna 2008 metsähakkeen korjuumäärä on kasvanut jälleen voimakkaasti ja kasvun oletetaan jatkuvan myös lähivuosina Hakkuukertymä Kainuussa 2000-luvulla 1000 k-m 3 /v Yhtiöt Metsähallitus Yksityiset Hakkuutapa , ha/v 4000 Hakkuut Puutavaralajeittain k-m 3 /v Harvennushakkuu Avohakkuu Metsähake Kok Kuk Mäk Kot Kut Mät Lähde: Metla ja Kainuun Metsäkeskus
20 Metsävarat - yhteenveto ja johtopäätökset Metsäresurssien näkökulmasta Kainuussa on potentiaalia hakkuumäärien nostoon sekä ainesettä energiapuun osalta. Teollisen puun hakkuumäärät ovat 2000-luvulla nousseet 3 miljoonan kuutiometrin yläpuolelle. Metsien ikäluokkarakenteen mukaisesti harvennushakkuiden osuus on noussut voimakkaasti ja harvennusten roolin odotetaan säilyvän suurena. Metsähakkeen korjuumäärä on noussut vuodesta 2005 alkaen ja on nyt noin k-m 3 /v. Käytännössä hakkuumäärien kehitys riippuu kotimaisen aines- ja energiapuun kysynnän kehityksestä. Erityisesti kuitupuun osalta hakkuumäärien kasvattaminen tarkoittaa käytännössä viennin lisäämistä alueen ulkopuolelle. Suuri osa Suomen kuitupuuta käyttävästä teollisuudesta sijaitsee autokuljetusetäisyyden ulkopuolella, joten rautatiekuljetuksilla on merkittävä rooli ainespuun viennissä. Ainespuun yleisen kysyntätilanteen kannalta olennaisia muuttujia ovat kotimaisen sellu- ja paperiteollisuuden sekä sahateollisuuden markkinoiden kehitys sekä Venäjän puutullien mahdollinen toteutuminen ja tullimaksujen taso. Energiapuun korjuumäärien nostoon Kainuussa on huomattava resurssipotentiaali. Se, missä laajuudessa korjuumäärien kasvu toteutuu, riippuu pääosin energiapuun kysynnän kehityksestä ja hintatasosta. Energiapuun markkina on vielä kehitysvaiheessa ja hintatasoon sekä kysynnän kehittymiseen liittyy monia epävarmuustekijöitä. Kuten myöhemmin tässä raportissa esitetään, Kainuun sisällä mahdollisuudet energiapuun kysynnän kasvuun ovat melko rajalliset. Niinpä on oletettavaa, että jos korjuu kasvaa huomattavasti, myös energiapuuta viedään tulevaisuudessa enenevässä määrin alueen ulkopuolelle. 20
21 2.1. Verkostoanalyysin komponentit Käyttöpaikka-analyysi
22 Puunjalostusteollisuus Kainuussa ja sen ympäristössä Stora Enso, Metsä-Botnia Lappipaneeli Pölkky Oy Sahaus on merkittävin puunjalostus-teollisuuden muoto Kainuussa. Suurimpia sahoja ovat Kuhmo Oy ja UPM:n Kajaanin saha. Lisäksi alueella on useita piensahoja. Sahojen vuotuinen tukinkäyttö Kainuun alueella on noin miljoona kuutiometriä. Pohjois-Pohjanmaa Stora Enso VENÄJÄ Kainuussa ei tällä hetkellä ole selluteollisuutta. Lähimmät kuitupuun käyttäjät ovat Stora Enson ja Metsä-Botnian sellutehtaat Oulussa ja Kemissä. Näiden laitosten vuotuinen puunkäyttö on noin 6.5 miljoonaa k-m 3. Vaala Hyrynsalmi Ristijärvi Kostamus UPM Sotkamo Kuhmo Oy Pohjois-Savo Pohjois- Karjala VAPO Pankaboard Savon Sellu Enocell Lähde: Pöyry ja Kainuun Etu Oy 22
23 Metsähakkeen käyttö Kainuussa Kainuussa on tällä hetkellä noin 30 metsähaketta käyttävää energialaitosta. Niiden kokonaispuunkäyttö on runsaat k-m 3 /a. Kaikissa Kainuun kunnissa on lämpölaitos joka käyttää puuta. Lisäksi teollisuuslaitosten yhteydessä on puuta käyttäviä energialaitoksia. Nykyisten laitosten tekninen potentiaali puupohjaisten polttoaineiden käyttöön on noin 1.3 miljoonaa k-m 3, josta metsähakkeen osuus on noin k-m 3 ja loput kuorta, purua yms. sahauksen sivutuotteita. Edellä kuvattu johtaa siihen, että mikäli metsähakkeen korjuumäärät Kainuussa nousevat edelleen voimakkaasti, on todennäköistä että osa volyymista viedään maakunnan ulkopuolelle. Lähde: Pöyry ja Kainuun Metsäkeskus 23
24 Metsähakkeen kysyntä Kainuun ulkopuolella Kainuun ulkopuolella on monia energialaitoksia jotka vaikuttavat alueen kokonaiskysyntään ja ovat myös potentiaalisia Kainuusta korjatun metsähakkeen käyttäjiä. Merkittävimpien laitosten yhteenlaskettu puunkäyttö lähitulevaisuudessa on noin 1.5 miljoonaa k-m 3. Lisäksi ympäröivillä alueilla on useita paikallisia lämpölaitoksia. Huomattavimpia puuta käyttäviä energialaitoksia Kainuun ulkopuolella ovat: - Oulun Energia, Toppila, n k-m 3 - Kanteleen voima, Haapavesi, n k-m 3 - Savon Voima, Iisalmi, n k-m 3 - Savon Voima, Kuopio, n k-m 3 - Jyväskylän Energia, Rauhanlahti ja Keljonlahti n k-m 3 Lähde: Pöyry 24
25 Kainuusta hakatun puun jalostuspaikat vuonna 2008 Kainuun hakkuumäärä v (yht 3.8 milj k- m 3 ) jakautuu seuraavasti: tukkia (t) 1.3 milj k-m 3 kuitupuuta (k) 2.1 milj k-m 3 energiapuuta (e) 0.4 milj k-m 3 Tukkipuusta 53% käytettiin maakunnan sisällä. Suurin vientikohde oli Pohjois-Pohjanmaa ja seuraavaksi suurimmat Pohjanmaan rannikko ja Pohjois-Karjala. Kuitupuusta 23% käytettiin maakunnan sisällä. Suurimmat vientikohteet olivat Lappi, Pohjois- Pohjanmaa ja Rannikko, joihin kaikkiin vietiin kuitupuuta noin puoli miljoonaa kuutiometriä. Energiapuuta vietiin maakunnan ulkopuolelle vain noin k-m 3. 89% korjatusta energiapuusta käytettiin maakunnan sisällä. Lappi t: 31 k: 531 e: 20 yht: 582 Pohjois-Pohjanmaa t: 368 k: 434 e: 20 yht: 822 Kainuu Hakkuu Käyttö t: k: e: yht: Rannikko t: 112 k: 405 e: 0 yht: 517 Keski-Suomi ja Pohjois-Savo t: 43 k: 134 e: 0 yht: 177 Pohjois-Karjala t: 80 k: 94 e: 0 yht: 174 Lähde: Kainuun Metsäkeskus 25
26 Puuvirtojen muutokset ja kehitysnäkymät Edellä on esitetty Kainuun puuvirtojen tunnuslukuja suurelta osin vuoden 2008 tilanteen valossa. Vuosi 2008 oli kuitenkin poikkeuksellinen vuosi niin Kainuun kuin koko Suomenkin puumarkkinoilla tuotantokapasiteetin vähenemisen ja Venäjän puutulleihin varautumisen vuoksi. Tässä projektissa tehdyt analyysit perustuvat ennustettuihin tulevaisuuden puuvirtoihin. Kajaanin paperitehtaan toiminta loppui vuoden 2008 aikana ja samalla kuitupuun käyttö Kainuun alueella väheni noin 1.4 miljoonaa k-m 3 vuodessa. Vuonna 2008 suljettiin myös Kemijärven sellutehdas ja sen myötä Pohjois-Suomesta hävisi noin 1.1 miljoonaa k- m 3 /a kuitupuun kysyntää. Lisäksi Etelä-Suomessa suljettiin Tervasaaren tehdas Valkeakoskella (puunkäyttö 1.0 miljoonaa k-m 3 vuodessa) ja Summan tehdas Vehkalahdella (puunkäyttö 1.1 miljoonaa k-m 3 vuodessa). Samaan aikaan Suomessa valmistauduttiin Venäjän puun vientitullien korotuksiin vähentämällä puun tuontimääriä ja korvaamalla Venäjän puuta kotimaisella raaka-aineella. Kotimaisen kuitupuun kokonaiskysynnän oletetaan pysyvän melko vakaana lukuun ottamatta vuoden 2009 poikkeuksellisen alhaista kysyntätilannetta. Mm. nämä tekijät yhdessä aiheuttavat huomattavia muutoksia Suomen ja erityisesti Pohjois-Suomen puuvirtoihin ja puumarkkinoihin. Pohjois-Suomessa (ml. Kainuu) erityisesti kuitupuun kuljetusmatkat pitenevät ja rautatiekuljetusten rooli korostuu kun puuta viedään entistä kauempana sijaitseville tuotantolaitoksille. Kainuusta kuitupuuvirtojen odotetaan suuntautuvan aiempaa enemmän Kaakkois-Suomen tuotantolaitoksille. Jotta Kainuun metsätalous ja puunkorjuu voivat kehittyä myös jatkossa, täytyy puuta pystyä viemään kustannustehokkaasti maakunnan ulkopuolella sijaitseville käyttöpaikoille. Käytännössä tämä edellyttää tehokkaasti toimivaa puuterminaaliverkostoa. 26
27 Yhteenveto ja keskeiset oletukset tulevaisuuden puuvirroista Kainuun alueella kuitupuun kysyntä on heikentynyt voimakkaasti kapasiteetin sulkemisten myötä. Kehitys on samansuuntaista myös muualla Suomessa. Samanaikaisesti puun tuonti Venäjältä on kuitenkin vähentynyt voimakkaasti ja tuontipuuta on korvattu kotimaisella kuitupuulla. Kuitupuun kokonaiskysynnän Suomessa oletetaan pysyvän melko vakaana. Energiapuun kysyntään vaikuttavat merkittävästi mm. tulevaisuuden hintakehitys ja tukipolitiikka. Selvityksessä on käytetty seuraavia perusoletuksia tulevaisuuden puuvirtojen osalta: Ainespuun korjuumäärät Kainuussa säilyvät nykytasolla tai nousevat hieman (nykyisestä 3.4 milj. k-m 3 :sta 3.7 milj. k-m 3 :iin vuonna 2014) Energiapuun korjuumäärät nousevat nykyisestä k-m 3 :sta k-m 3 /a tasolle vuoteen 2014 mennessä Rautatielle kuormattava ainespuumäärä nousee nykyisestä 0.85 milj. k-m 3 :sta 1.2 milj. k-m 3 :iin vuonna 2014 Harvennushakkuiden rooli pysyy suurena ja valtaosa hakkuuvolyymin lisäyksestä tulee harvennushakkuista Puuvirtojen ennusteiden taustalla on Metsäkeskuksen tekemä selvitys Kainuun puuvirtojen kehityksestä sekä Pöyryn omat analyysit. Huomioitavaa on, että tulevaisuuden korjuumäärät saattavat erityisesti energiapuun osalta poiketa huomattavasti oletetuista. Tämä on huomioitu verkoston kehittämiseen liittyvissä suosituksissa myöhemmin tässä raportissa. 27
28 2.1. Verkostoanalyysin komponentit Infrastruktuuri
29 Kainuun tieverkko Kainuun maantieverkoston pääväylät ovat Valtatie 5 (Kuopio-Kuusamo) joka kulkee alueen läpi pohjois-etelä suunnassa sekä kantatie 89 Paltamosta Vartiuksen raja-asemalle ja tie 22 Paltamosta Oulun suuntaan. Valtatie 6 Joensuusta liittyy vt 5:teen Kajaanissa. Alempien tieluokkien tiet muodostavat tehokkaan kuljetusverkoston Kainuun alueelle. Kattava metsätieverkosto mahdollistaa tehokkaan puunkorjuun ja pitää tyypilliset metsäkuljetusmatkat sekä autokuljetusmatkat käyttöpaikoille tai rautatielle alhaisina. Tiekuljetuksia rajoittavat lähinnä metsäteiden auraustilanne talvisin sekä syys- ja kevätajan mahdolliset kelirikot metsä- seutu- ja yhdysteillä. Vuokatti Tieverkoston logistisia solmukohtia Kainuun alueella ovat Kajaani, Vuokatti, Kuhmo, Kontiomäki/Paltamo, Puolanka ja Suomussalmi. 29
30 Kainuun rautatiet ja nykyiset kuormauspaikat Kainuun rautatieverkosto muodostaa kattavan verkoston maakunnan alueelle. Verkon keskuspaikka on Kontiomäki, mistä on yhteydet Oulun, Iisalmen/Kuopion ja Joensuun suuntaan sekä Vartiuksen raja-aseman kautta Venäjälle. Kontiomäeltä pohjoiseen johtava rata päättyy Taivalkoskelle ja on tällä hetkellä liikennöitävissä vain Ämmänsaarelle asti. Rataosuuden liikennöintinopeus on 40 km/h, mikä lisää liikennöinnin kustannuksia. Tällä hetkellä Kainuussa on käytössä seitsemän ainespuun kuormauspaikkaa ja kaksi terminaalia joissa on käytössä ainespuun kuormauspalvelu tiettyinä viikonpäivinä. Rautatievaunuihin kuormattavan puun kokonaismäärä tällä hetkellä on hieman vajaat miljoona kuutiometriä vuodessa. Ämmänsaari Hyrynsalmi Vartius Ypykänvaara Arola Kontiomäki Vuokatti 30
31 Metsien saavutettavuus Soiden osuus metsämaan pinta-alasta Kainuussa on 44%. Koko Suomen vastaava luku on 34% ja Etelä-Suomen 27%. Kainuuseen verrattuna enemmän soita on Pohjanmaalla. Suhteellisen korkea soiden osuus tarkoittaa käytännössä suurta määrää hakkuukohteita jonne voidaan mennä vain roudan aikana. Kainuun läpi pohjois-etelä suunnassa kulkee vaarajono, jonka alueella soita on vähemmän ja ympärivuotiseen korjuuseen soveltuvia kohteita enemmän. Lisäksi Kainuun pohjoisosassa on korkeampaa maastoa missä soita on vähemmän. 31
32 Yhteenveto Kainuun kuljetusinfrastruktuuri Kainuun kuljetusinfrastruktuuri muodostaa toimivan verkoston, jonka keskeisiä solmukohtia ovat Kontiomäki, Kajaani, Vuokatti ja Suomussalmi. Pohjois-Pohjanmaa VENÄJÄ Rautatieverkosto mahdollistaa suorat kuljetukset itään (Vartius ja Venäjä), etelään (Kuopio ja Joensuu) ja länteen (Oulu). Lisäksi kattava rataverkko tukee alueen sisäistä materiaalivirtojen ohjausta. Vaala Ristijärvi Hyrynsalmi Kostamus Kattava rautatieverkosto mahdollistaa puuvirtojen ohjaamisen rautatien varteen melko lyhyillä autokuljetuksilla. Siirtymisen junakuljetuksiin voidaan järjestää kustannustehokkaasti toimivissa terminaaleissa. Tieverkon solmukohta ainespuun kuormauspalvelu ainespuun kuormauspaikka Pohjois-Savo Sotkamo Pohjois- Karjala Maantieverkko on myös kattava. Tieyhteyksiä rajoittavat lähinnä vesistöt ja suot. Kattavaa tieverkkoa pitkin kuljetukset käyttöpaikoille tai rautatien varteen voidaan tehdä kustannustehokkaasti. Tiekuljetuksia rajoittavat lähinnä metsäteiden auraustilanne talvisin sekä syys- ja kevätajan mahdolliset kelirikot metsäseutu- ja yhdysteillä. 32
33 2.1. Verkostoanalyysin komponentit Terminaalin rooli kuljetusketjussa
34 Johdanto Terminaalin rooli jalostusketjussa Terminaaliverkoston tarpeen todentamisessa keskeistä on eri raaka-ainejakeiden korjuu- ja kuljetusketjujen ymmärtäminen ja siten erilaisten tarpeiden, rajoitteiden ja raja-arvojen tunnistaminen. Tässä osiossa kuvataan tärkeimpien jakeiden keskeisimmät nykyisellään käytössä olevat korjuu ja kuljetusketjut metsästä loppukäyttäjälle. Myös merkittävät uudet teknologiat on listattu ja niiden mahdollista vaikutusta arvioitu. Eri kuljetusketjujen kustannukset on mallinnettu ja tarvittaessa hienosäädetty toimijoilta kerättyyn vertailutietoon perustuen. Kustannustiedon pohjalta on edelleen arvioitu terminaalin ketjuun tuomaa lisäarvoa. Osion johtopäätöksenä on saatu terminaalien vaihtoehtoiset roolit verkostossa ja näitä rooleja vastaavat keskeisimmät terminaalityypit 34
35 Ainespuun korjuu- ja kuljetusketjun kuvaus (1/2) Hakkuun ja metsäkuljetuksen jälkeen ainespuun kuljetus perustuu käytännössä kahteen vaihtoehtoiseen ketjuun, suoraan autokuljetukseen ja yhdistettyyn rautatiekuljetukseen. Tämän lisäksi ainespuuta kuljetetaan vesiteitse mikä on kuitenkin jätetty tämän tarkastelun ulkopuolelle. Suora autokuljetus loppukäyttäjälle Koneellinen korjuu & kuljettaminen metsätielle Autokuljetus Loppukäyttäjä Terminaalin kautta kulkeva kuljetusketju loppukäyttäjälle Koneellinen korjuu & kuljettaminen metsätielle Autokuljetus Käsittely, varastointi ja vaunujen lastaus Rautatiekuljetus Loppukäyttäjä Lähde: VTT graafisen materiaalin osalta 35
36 Ainespuun korjuu- ja kuljetusketjun kuvaus (2/2) Jokainen käsittelykerta aiheuttaa ketjulle lisäkustannuksen joten uudelleen lastaus on useimmissa tapauksissa perusteltu ainoastaan sitä seuraavalla/edeltävällä halvemmalla kuljetuskustannuksella. Rautatiekuljetuksen kannattavuusraja riippuu sekä terminaalin/ lastauspaikan ja tienvarsivaraston sekä myös loppukäyttäjän sijainnista. Korjuu- ja kuljetusketjut toimivat pääsääntöisesti ympärivuotisesti ja niitä ohjataan käytön mukaan. Ainespuun käyttöpaikoilla, ensisijaisesti sahoilla ja sellutehtailla, on useimmiten jonkun verran varastointitiloja. Kustannustehokkain kuljetusratkaisu on autokuljetusten osalta viedä lasti suoraan käyttöpaikalle. Pitkille kuljetusetäisyyksille rautatiekuljetus on autokuljetusta edullisempi Olemassa olevat ketjut ovat käytännössä jo erittäin kustannustehokkaita rajoitetusti parannus-potentiaalia varsinkin suorien autokuljetusten suhteen. 36
37 Terminaalin rooli arvoketjussa ainespuu Ainespuun kuljetusketjujen mukaisesti tarkasteluun on otettu kolme erilaista terminaalityyppiä tarjoilla olevien palveluiden mukaan. Terminaalikustannus vaihtelee tyypeittäin. Terminaalityypit Terminaalia käytetään rautatielle siirtymiseen Tarkastelun lähtökohtana kolme vaihtoehtoista rautatieterminaalimallia: Lastauspaikka: Rautatievaunujen lastaamiseen soveltuva paikka ja varastointomahdollisuus. Puun käsittely puutavara-auton kuormaimella. Lastauspalveluterminaali: Terminaalissa on junavaunujen lastauspalvelu muutamana päivänä viikossa. Autot purkavat itse, lastinkäsittelylaite lastaa vaunut varastosta Palveluterminaali: Terminaalissa on jatkuva (esim. ma-la, 12 h) purku ja lastaus palvelu käytössä. Muina aikoina autot purkavat itse kuormansa. Terminaalityypin määrää ensisijaisesti terminaalin läpikulkevat vuosivolyymit. Terminaalikustannukset Auto suorittama lastaustyö arvostetaan kuljetustyön vaihtoehtoiskustannuksena. Hitaamman vaunujen kierron aiheuttama liikennöintikustannuslisä lastauspaikalla on jätetty huomioimatta Terminaalikäsittelykustannus (suuntaa-antava) EUR/m3? Kustannusedun tuoma lisäkuljetusmatka: 20km? 27km 0 Lastauspaikka Lastauspalveluterminaali Palveluterminaali Puun käsittely Hypoteettinen liikennöintikustannuslisä 37
38 Energiapuun korjuu- ja kuljetusketjun kuvaus hakkuutähde (1/2) Hakkuutähteelle on yleisesti käytössä kolme vaihtoehtoista ketjua erilaisine variaatioineen. Tilanteeseen parhaiten sopivan ketjun määrää tyypillisesti käytettävissä oleva kalusto ja etäisyys terminaalista/käyttöpaikasta. Haketetun tai paalatun tähteen osalta on edelleen käytössä ainespuun tapaan maantie- ja rautatiekuljetukset. Metsätiehaketus Hakkuutähteen korjuu ja kuljetus metsätielle Tienvarsihaketus Autokuljetus Loppukäyttäjä/ terminaali Terminaalin tapauksessa lastaus vaunuihin tai autoihin ja kuljetus käyttöpaikalle Terminaali/käyttöpaikkahaketus Hakkuutähteen korjuu ja kuljetus metsätielle Autokuljetus Haketus käyttöpaikalla/ terminaalissa Terminaalin tapauksessa lastaus vaunuihin tai autoihin ja kuljetus käyttöpaikalle Paalaus Hakkuutähteen korjuu ja paalaus palstalla Paalien kuljetus metsätielle Autokuljetus Mahdollinen terminaali varastointi, lastaus vaunuun ja rautatiekuljetus Paalien haketus käyttöpaikalla Lähde: VTT graafisen materiaalin osalta 38
39 Energiapuun korjuu- ja kuljetusketjun kuvaus hakkuutähde (2/2) Hakkuutähteen laadun kannalta välttämätön kuivatus täytyy tapahtua ennen haketusta tai paalausta mikä tarkoittaa käytännössä palstaa, metsätienvartta ja/tai terminaalia/käyttöpaikkaa sen ollessa riittävän lähellä. Hakkuutähteiden osalta tehokkaimman ketjun valinta on vaikeaa, koska Olosuhteiden, sijainnin, käytettävissä olevan kaluston jne. merkitys on erittäin suuri Ketjut ja niissä käytettävä kalusto ovat suhteellisen nuoria ja vielä kehitysvaiheensa alkupäässä Ketjuihin kuuluu keskeisesti tähteiden tiheyden lisääminen kuljetuskustannusten laskemiseksi. Ainoastaan erittäin lyhyet kuljetusetäisyydet voidaan hoitaa ilman tiheyden nostoa hakettamalla tai paalaamalla. Hakkuutähteiden kuivatus onnistuu ainoastaan irtomuodossa. Pitkäaikainen varastointi voidaan tehdä ainoastaan irtotai paalimuodossa. Haketta ei käytännössä voi varastoida pitkiä aikoja. 39
40 Terminaalin rooli arvoketjussa hakkuutähde Rautatieterminaalien lisäksi terminaaliverkostossa on satelliittiterminaaleja jotka mahdollistavat mm. terminaalihaketuksen mahdollisimman laajalta alueelta. Terminaalityypit Hakkuutähteiden osalta terminaaleja voidaan käyttää paitsi uudelleen lastaukseen, myös jatkojalostukseen (esim. haketus) sekä varastointiin. Terminaalihaketuksen mahdollistavan terminaaliverkoston tulee olla huomattavasti tiheämpi irtotähteiden tehottoman kuljetuksen johdosta. Lisäksi energiajakeiden käyttöpaikoilla on usein varsin rajoitetut varastointimahdollisuudet. Näin ollen tarkasteluun on otettu mukaan energiajakeiden käsittelyyn ja varastointiin tarkoitettu satelliittiterminaali. Satelliittiterminaalit on sijoitettu ensisijaisesti käyttöpaikkojen tai logististen solmukohtien yhteyteen kuitenkin siten, että kuljetusmatka johonkin terminaaliin pidetään lyhyenä mahdollisimman suurelta alueelta. Satelliittiterminaalien lisäksi energiapuun jatkojalostusta ja varastointia voidaan tehdä myös kaikissa rautatieterminaalityypeissä käytettävissä olevan tilan ja kalusto mukaan. Hakkuutähteet Puita/ puunosia Hake Paaleja Pyöreä puutavara Kuva : FPInnovations 40
41 Ketjujen kustannukset hakkuutähde Eri terminaalityyppien kustannuksia on tarkastelu kokonaistaloudellisuuden periaatteella kuten edellä. Kuvaajissa on näytetty kustannusten nousu etäisyyden funktiona. Kaikki ketjun etäisyydestä riippumattomat kustannukset on sijoitettu käyrän alkupisteeseen (korjuu, tienvarsihaketus, junien lastaus, puun käsittely terminaalissa yms.). Irtokuljetus: Hakkuutähteiden kuljettaminen irtomuodossa on kallista ja kannattava kuljetusmatka on ainoastaan luokkaa km. Rautatiekuljetus: Rautatiekuljetukseen siirtymisen kannattavuusraja on terminaalin sijainnista riippuen 150 km suuruusluokkaa myös hakkeelle ja paaleille. Puustamaksukyky: Hakkuutähteiden ketjujen kustannustaso on maksukykyyn* nähden kohtalaisen alhainen ja mahdollistaa pitkänkin kuljetusetäisyyden. 40 EUR/m 3 40 EUR/m 3 40 EUR/m Siirtyminen rautatiekuljetukseen Maksukyky* Tienvarsihaketus Terminaalihaketus Kuljetusmatka (km) Huom: kustannukset eivät sisällä biomassan kantohintaa Tienvarsihaketus + autokulj. Tienvarsihaketus + auto + junakulj Kuljetusmatka (km) * Kuljetuskustannukset perustuvat Pöyryn kustannusmalliin ja mm. Metsätehon lukuihin Tienvarsihaketus Terminaalin kautta Paalit loppukäyttäjälle Kuljetusmatka (km) * Maksukyky on määritetty toimijoilta saatujen keskimääräisten vuonna 2009 maksettujen hintojen perusteella. 41
42 Energiapuun korjuu- ja kuljetusketjun kuvaus kannot (1/2) Kannot on nykyisellään kuljetettu tyypillisesti halkaistuna käyttöpaikalle tai terminaaliin murskattavaksi. Uusi, vaihtoehtoinen ketju koostuu metsätiellä tehtävästä esimurskauksesta joka nostaa kuljetustehokkuutta merkittävästi. Kantojen irtokuljetus terminaaliin/käyttöpaikalle Terminaalin tapauksessa lastaus autoon/vaunuihin ja auto/rautatiekuljetus käyttöpaikalle Kantojen nosto ja kuljetus metsätielle Autokuljetus Murskaus terminaalissa/ käyttöpaikalla Kantojen esimurskaus metsätiellä Terminaalin tapauksessa lastaus autoon/vaunuihin ja auto/rautatiekuljetus käyttöpaikalle Hakkuutähteen korjuu ja kuljetus metsätielle Esimurskaus metsätiellä Autokuljetus Murskaus terminaalissa/ käyttöpaikalla Lähde: VTT graafisen materiaalin osalta 42
43 Energiapuun korjuu- ja kuljetusketjun kuvaus kannot (2/2) Kantojen osalta kuivatus voi tapahtua paitsi halkaistuna, myös esimurskatussa muodossa. Lopullisen murskauksen jälkeen kuivumista ei enää tapahdu ja ketju on muiltakin osin hakuutähdehaketta vastaava. Kannot halkaistaan tyypillisesti noston yhteydessä jonka jälkeen ne jätetään mielellään palstalle pieniin kasoihin missä kuivuminen on tehokkainta. Viimeistään palstan uudelleenistutuksen yhteydessä kannot siirretään metsätien varteen missä kuivuminen jatkuu. Metsätien varressa kannot voidaan mahdollisesti esimurskata ja kuljettaa käyttöpaikalle tai terminaaliin edelleen kuivumaan. Kun käyttökuivuus on saavutettu, kannot murskataan suoraan käyttöön, varastointiin tai edelleen kuljetettavaksi. Kovin pitkiä varastointiaikoja ei tässä vaiheessa enää suosita syttymisvaaran takia. 43
44 Terminaalin rooli arvoketjussa kannot Hakkuutähteiden tapaan myös kantojen osalta rautatieterminaalien rinnalle tarvitaan satelliittiterminaaleja varastointiin ja murskaukseen. Kantojen osalta terminaaleja voidaan hyödyntää: Pitkäaikaisvarastointiin ja kuivaukseen irtomuodossa Murskaukseen Uudelleen lastaukseen autoon tai rautatielle Irtokantojen korkean kuljetuskustannuksen johdosta terminaalimurskaus vaatii tiheän verkoston. Esimurskaus mahdollistaa pidemmän kuljetuksen ennen terminaali- tai käyttöpaikka-murskausta. 44
45 Ketjujen kustannukset kannot Eri terminaalityyppien kustannuksia on tarkastelu kokonaistaloudellisuuden periaatteella kuten edellä. Etäisyys loppukäyttäjälle tai terminaalille ratkaisee sen, onko esimurskaus suositeltavaa. Kaikki ketjun etäisyydestä riippumattomat kustannukset on sijoitettu käyrän alkupisteeseen (korjuu, esimurskaus, junien lastaus, puun käsittely terminaalissa yms.). Irtokuljetus: Kantojen irtokuljetus on kallista ja kannattava kuljetusetäisyys on tyypillisesti km. Esimurskaus: Esimurskaus vähentää kuljetuskustannuksia merkittävästi pitkillä etäisyyksillä. Puustamaksukyky: Kantojen korjuuketjujen korkeat kustannukset asettavat haasteita kannattavuudelle etenkin pitkille etäisyyksille EUR/m 3 Terminaalimurskaus parantaa kuljetustehokkuutta EUR/m EUR/m 3 Maksukyky* Rautatiekuljetukseen siirtyminen 10 0 Kannot käyttöpaikalle Terminaalissa murskaus Kuljetusmatka (km) 10 0 Esimurskaus tienvarressa Kannot käyttöpaikalle Kuljetusmatka (km) 10 0 Tienvarsimurskaus Rautatiekuljetus Kannot käyttöpaikalle Kuljetusmatka (km) Huom: kustannukset eivät sisällä biomassan kantohintaa * Kuljetuskustannukset perustuvat Pöyryn kustannusmalliin ja mm. Metsätehon lukuihin * Maksukyky on määritetty toimijoilta saatujen keskimääräisten vuonna 2009 maksettujen hintojen perusteella. 45
46 Energiapuun korjuu- ja kuljetusketjun kuvaus pienpuu (1/2) Pienpuun osalta yleisin käytössä oleva korjuuketju perustuu koneelliseen korjuuseen joukkokäsittelykouralla ja tienvarsihaketukseen. Pienpuuta kerätään ensisijaisesti harvennushakkuilta. Tienvarsihaketus Pienpuun korjuu ja kuljetus metsätielle Tienvarsihaketus Autokuljetus Loppukäyttäjä/ terminaali Terminaalin tapauksessa lastaus vaunuihin tai autoihin ja kuljetus käyttöpaikalle Vaihtoehtoisia korjuu- ja kuljetusketjuja Pienpuun osalta uutta teknologiaa edustaa kokopuupaalain jonka käyttötesteistä on saatu paljon hyviä kokemuksia. Kokopuupaalain on patentoitu teknologia joka kulkee nimellä Fixteri. Pienpuuta on myös korjattu jonkun verran karsien ja pätkien rangat kuitupuun tapaan. Menetelmässä on etuna olemassa olevan ainespuun korjuukaluston ja ketjun osaamisen hyödyntäminen mutta haittana heikompi saanto. Lähde: VTT graafisen materiaalin osalta 46
47 Energiapuun korjuu- ja kuljetusketjun kuvaus - pienpuu (2/2) Kuten ainespuulla, jokainen käsittelykerta aiheuttaa pienpuun ketjulle lisäkustannuksen. Siten tienvarsihaketettua pienpuuta kannattaa toimittaa terminaaliin ainoastaan mikäli rautatiekuljetus on kyseessä. Pienpuuta korjataan nykyään pääosin kokopuuna. Korjuuvaihe voidaan suorittaa erilliskorjuuna tai yhdistää osaksi ainespuun korjuuta. Kuivuminen tapahtuu joko palstalla tai metsätien varrella. Pienpuun hankintaketjun keskeisin haaste liittyy korjuuvaiheeseen jossa tuntitehokkuus on puiden pienen läpimitan vuoksi huono. Puiden joukkokäsittelyllä voidaan lisätä pienpuun hakkuun tuottavuutta. Korjuu- ja kuljetusketju tienvarsihaketuksen jälkeen on identtinen muun metsässä haketetun energiapuun kanssa. 47
48 Terminaalin rooli arvoketjussa pienpuu Pienpuun kuljetusketju keskittyy lähinnä hakkeen käsittelyyn ja kuljetukseen. Näin ollen terminaaliverkoston mahdollisiksi rooleiksi muodostuvat uudelleen lastaus ja lyhyt aikainen varastointi esimerkiksi käyttöpaikan puskurina. Pienpuun osalta terminaaliverkoston keskeiset tehtävät ovat: Hakkeen siirtäminen rautatiekuljetukseen Hakkeen puskurivarastointi käytännössä lähinnä käyttöpaikkavarastointia 48
49 Ketjujen kustannukset pienpuu Pienpuun korjuu on hyvin riippuvainen korjattavien puiden rinnankorkeusläpimitasta. Runkojen keskikoon kasvaessa korjuukustannus alenee paremman saannon vuoksi. Kannattavuus on vahvasti riippuvainen Kemera tuesta. Kaikki ketjun etäisyydestä riippumattomat kustannukset on sijoitettu käyrän alkupisteeseen (korjuu, tienvarsihaketus, junien lastaus, yms.). Rautatiekuljetus: Rautatiekuljetukseen siirtymisen kannattavuusraja on terminaalin sijainnista riippuen noin 120 km Maksukyky: Pienpuun hankintaketjun kustannustaso on Kemera-tuista huolimatta maksukykyyn nähden korkeahko. 60 EUR/m 3 60 EUR/m Maksukyky (sis. Kemera) Hakkeen autokuljetus Hakkeen yhdistetty rautatiekuljetus Kuljetusmatka (km) Huom: kustannukset eivät sisällä biomassan kantohintaa 10 0 Hakkeen autokuljetus Hakkeen yhdistetty rautatiekuljetus Kuljetusmatka (km) * Kuljetuskustannukset perustuvat Pöyryn kustannusmalliin ja mm. Metsätehon lukuihin * Maksukyky on määritetty toimijoilta saatujen keskimääräisten vuonna 2009 maksettujen hintojen perusteella. 49
50 Yhteenveto terminaalin rooli jalostusketjussa Eri jakeiden korjuu- ja kuljetusketjujen analyysin perusteella terminaaliverkoston keskeisimmät tehtävät ovat 1) rautatiekuljetukseen siirtyminen, 2) energiajakeiden jatkojalostus (esim. haketus) ja 3) puskurivarastointi erityisesti energiajakeille. Ainespuun osalta terminaalien ainoa rooli on käytännössä raaka-aineen siirtäminen rautatiekuljetukseen. Samassa yhteydessä tapahtuu tyypillisesti myös ainakin lyhytaikaista puskurivarastointia. Energiapuun osalta irtomuotoisten kantojen ja hakkuutähteiden hakettaminen / murskaaminen terminaalissa tarjoaa monissa tapauksissa mahdollisuuden merkittävään kustannussäästöön. Energiapuun käytölle on myös tyypillistä voimakas kausiluonteisuus kulutuksen keskittyessä talveen. Edelleen kun varsinkin kantojen korjuu kohdistuu vastaavasti kesään, on varastointitarve huomattava. Kausivaihtelun lisäksi myös kantojen ja hakkuutähteiden kuivatus vaatii raaka-aineen varastoinnin kohtalaisen pitkiksi ajoiksi. 1. Rautatiekuljetus 2. Jatkojalostus 3. Puskurivarastointi 50
51 Yhteenveto - terminaalityypit Eri puujakeille tunnistettiin yhteensä viisi erilaista terminaalityyppiä joista verkosto muodostuu, kolme erilaista rautatie- ja kaksi satelliittiterminaalityyppiä. Rautatieterminaalit (aines- ja energiapuu) Lastauspaikka Miehittämätön, ei palveluita Junavaunut lastataan autojen kuormaimilla Pääsääntöisesti olemassa olevia lastauspaikkoja Energiajakeiden jalostusta ja käsittelyä kysynnän mukaan, liikkuvalla kalustolla Lastauspalveluterminaali Lastauspalvelu muutamana päivänä viikossa ainespuuautot purkavat itse pinoon tai vaunuun Energiajakeiden jalostusta ja käsittelyä kysynnän mukaan, liikkuvalla kalustolla Satelliittiterminaalit (energiapuu) Käyttöpaikkaterminaali Sijainti käyttöpaikan yhteydessä tai sen välittömässä läheisyydessä puskurivarasto käyttöpaikalle Eri energiajakeiden jalostusta ja käsittelyä kysynnän mukaan, liikkuvalla kalustolla (esim. 2 pv viikossa) Muu satelliittiterminaali Sijainti logistisessa solmukohdassa tai muuten logistisesti perustellussa paikassa Puskurivarastointia kysynnän mukaan Eri energiajakeiden jalostusta ja käsittelyä kysynnän mukaan, liikkuvalla kalustolla (esim. 2 pv viikossa) Palveluterminaali Jatkuva purku- ja lastauspalvelu (esim. 12 h ma-la) Kaikki ainespuun käsittely lastinkäsittelylaitteella Kysynnästä riippuen mm. jatkuva hakkeenkäsittelypalvelu pyöräkoneella ja/tai haketus ja murskauspalvelut 51
52 2.2. Terminaaliverkosto
53 Johdanto terminaaliverkoston kehittäminen Oletetut muutokset Suomen ainespuuvirroissa merkitsevät Kainuun kannalta pidempiä kuljetusmatkoja ja rautatiekuljetusten roolin kasvamista. Tehokas terminaaliverkosto tuo tässä kilpailuetua. Energiapuun markkina on nuori ja alan kehityksen ennustaminen on vaikeampaa. Kokonaisuudessa terminaaliverkostoa tulee kehittää vaiheittain kasvavien volyymien mukana. Tarve verkostolle Ainespuu: Ainespuun (erityisesti kuitupuun) kysyntä Kainuussa on vähentynyt viime vuosien aikana. Koko maassa kuitupuun kysyntä on myös vähentynyt, mutta samaan aikaan myös tuontimäärät ovat laskeneet huomattavasti. Tämä on johtanut Suomen sisäisten puuvirtojen muutoksiin (s. 26). Kainuun alueella on kuitenkin tavoitteena pitää hakkuuvolyymit vähintään nykytasolla myös tulevaisuudessa. Olettaen että kysyntää Kainuusta hakatulle puulle löytyy ja hakkuuvolyymit pysyvät vähintään nykytasolla, rautatiekuljetusten määrä tulee kasvamaan ja näin ollen kysyntää myös tehokkaille terminaalipalveluille on. Energiapuu: Kainuussa on huomattava energiapuun hakkuupotentiaali. Energiapuun osalta toiminta on vielä kehittymisvaiheessa koko maassa ja myös korjuuketjut ja muu teknologia kehittyvät nopeasti. EU:lla ja Suomen valtiolla on tavoitteita lisätä puun energiakäyttöä. On kuitenkin erittäin vaikeaa ennustaa miten energiapuun kysyntä ja hinnat tulevaisuudessa kehittyvät. Mm. muiden polttoaineiden hintakehitys vaikuttaa tähän merkittävästi. Verkoston vaiheittainen kehitys Verkostoa tulee kehittää vaiheittain vastaten kasvavaan kysyntään sitä mukaa kun verkoston läpi kulkevat volyymit kasvavat. Ainespuu: Kuormauspaikat tulee ensi vaiheessa säilyttää nykyisellään Kontiomäki on logistisesti ja kehittämispotentiaaliltaan prioriteetti nro 1 ainespuun käsittelyn palveluterminaalien osalta. Kontiomäen kehittämiseksi on jo tekeillä tarkempi selvitys joka valmistuu helmikuussa Kun laajennettu terminaali on aloittanut toimintansa ja vakiinnuttanut roolinsa, nähdään käytännössä kuinka suuren vaikutusalueen ja minkälaiset volyymit Kontiomäen palveluterminaali kerää. Tilanteen vakiinnuttua arvioida tarvetta toiselle palveluterminaalille. Käytännössä mahdollinen toinen terminaali tulisi sijoittumaan Kainuun pohjoisosiin jolloin kahden palveluterminaalin vaikutusalue saataisiin maksimoitua. Energiapuu: Energiapuun keskitettyä käsittelyä voidaan lähteä kehittämään ainespuun ohella ja perustaa energiapuun käsittelyyn tarkoitettuja satelliittiterminaaleja tarpeen mukaan. 53